**Z Á P I S N I C A**

**Z Obecného zastupiteľstva zo dňa 04.02.2015 o 17.00 hod.**

Prítomní poslanci: 5 poslancov

Počet poslancov: 5 poslancov

PROGRAM:

1. Zahájenie

2. Správa z finančnej kontroly

3. Rôzne

4. Návrh na uznesenie

5. Záver

**Bod 1 –** V tomto bode vystúpil starosta obce a po privítaní, prítomných poslancov oboznámil s predloženým programom. Program bo jednohlasne schválený.

**Hlasovanie za predložený program:**

Za: 5 poslancov Proti: 0 poslancov Zdržalo sa: 0 poslancov

**Bod 2 –** V tomto bode vystúpil starosta obce a prečítal prítomným poslancom Správu z finančnej kontroly za obdobie november december 2014. Poslanci správu vzali na vedomie.

**Bod 3 –** V tomto bode vystúpil starosta obce a skonštatoval, že uznesenia z minulého zasadnutia boli splnené. Ďalej informoval poslancov, že bude spracovaný projekt „Program rozvoja vidieka“ – rekonštrukcia miestnych komunikácii. Ďalej uviedol, že tento projekt bude spracovaný až po vyhlásení výzvy. Poslanci súhlasili s realizáciou projektu.

Starosta ďalej uviedol, že bola spracovaná žiadosť a vypracovaný projekt v rámci výzvy „Program obnovy dediny“ týkajúcej sa nelegálnych skládok.

Poslanec Kusin vystúpil s návrhom prenajať miestnosť na starom obecnom úrade pre členov urbárskej spoločnosti Uličské Krivé. Výška nájmu bola stanovená na 50 eur ročne. Poslanci tento návrh jednohlasne schválili.

Ďalej v tomto bode starosta oboznámil poslancov s predloženým návrhom zmluvy medzi obcou a Lesopoľnohospodárskym majetkom, š. p. Ulič o prenajatí pozemkov na území obce na dobu 10 rokov. Poslanci sa dohodli, že tento návrh zmluvy budú prejednávať na ďalšom zasadnutí.

Ďalej v tomto bode poslanec Kusin otvoril diskusiu o hasičskom aute, o jeho údržbe, pričom poslanci dali návrh, aby sa o údržbu hasičského auta staral poslanec Kusin. Zároveň poslanci uložili starostovi obce úlohu na spracovanie žiadosti o kompletný repas hasičského auta TATRA CAS 148.

**Hlasovanie za spracovanie projektu: „Program rozvoja vidieka“**

Za: 5 poslancov Proti: 0 poslancov Zdržalo sa: 0 poslancov

**Hlasovanie za prenajatie miestnosti pre členov urbárskej spoločnosti Uličské Krivé a výške nájmu 50 eur ročne:**

Za: 5 poslancov Proti: 0 poslancov Zdržalo sa: 0 poslancov

 Týmto bol program zo zasadnutia Obecného zastupiteľstva vyčerpaný. Starosta obce sa prítomným poslancom poďakoval za účasť.

Zapísala: Marcela Čopáková

Overil: Martin Petrovka